નવી દિલ્હીઃ સેન્ટ્રલ બ્યુરો ઓફ ઈન્વેસ્ટિગેશન (CBI)એ INX મીડિયા મામલે પૂર્વ કેન્દ્રીય નાણાં પ્રધાન અને કોંગ્રેસ પાર્ટીના વરિષ્ઠ નેતા પી. ચિદમ્બરમની પૂછપરછ માટે તેમને કસ્ટડીમાં લેવાની માગણી કરી છે. દિલ્હી હાઈ કોર્ટમાં ચિદમ્બરમની આગોતરા જામીન અરજીનો વિરોધ કરીને CBIએ મંગળવારે કહ્યું કે ચિદમ્બરમ તપાસમાં સહયોગ નથી કરી રહ્યા. CBIનું કહેવું છે કે 6 જૂનથી પૂછપરછ દરમિયાન સવાલોના જવાબ આપવાથી તેઓ બચી રહ્યા છે. CBIએ કહ્યું કે હકિકત સામે લાવવા માટે તેમને કસ્ટડીમાં લઈને પૂછપરછ કરવી જરુરી છે. જોકે, હાઈકોર્ટે ચિદમ્બરમની અટકાયતથી ઈન્ટ્રીમ રીલિફનો સમય વધારીને 1 ઓગસ્ટ સુધીનો કર્યો છે. તેમના આગોતરા જામીન પર સુનાવણી 2 ઓગસ્ટના રોજ ફરી શરુ કરવામાં આવશે.